
U z n e s e n i e 
Výboru Národnej rady Slovenskej republiky
pre nezlučiteľnosť funkcií
z 1. októbra 2024

v konaní vo veci ochrany verejného záujmu a zamedzenia rozporu záujmov 
č. VP/172/24/K voči verejnému funkcionárovi Jozefovi Sarvašovi, bývalému likvidátorovi ZDROJ  Potraviny – Tabak Bratislava, š. p. „v likvidácii“, bývalému likvidátorovi Domáce potreby Bratislava, štátny podnik v likvidácii a likvidátorovi Západoslovenské tehelne, š. p. v likvidácii.
     
Výbor Národnej rady Slovenskej republiky 
     pre nezlučiteľnosť funkcií

A.  k o n š t a t u j e,  ž e   

1. v konaní č. VP/143/23/K rozhodnutím zo dňa 1. februára 2024, ktoré nadobudlo právoplatnosť 21. marca 2024 Výbor Národnej rady Slovenskej republiky pre nezlučiteľnosť funkcií uložil verejnému funkcionárovi Jozefovi Sarvašovi likvidátorovi Domáce potreby Bratislava, štátny podnik v likvidácii, Západoslovenské tehelne, štátny podnik v likvidácii a bývalému likvidátorovi ZDROJ Potraviny - Tabak Bratislava, š. p. „v likvidácii“, OTEX - Odevy Žilina, štátny podnik „v likvidácii“ a Drobný tovar Banská Bystrica, š. p. „v likvidácii“ pokutu v súlade s čl. 9 ods. 10 písm. a) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov za porušenie čl. 7 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov z dôvodu, že verejný funkcionár nepodal oznámenie funkcií, zamestnaní, činností a majetkových pomerov za kalendárny rok 2022 do 30.4.2023,

2. verejný funkcionár Jozef Sarvaš, bývalý likvidátor ZDROJ Potraviny – Tabak Bratislava, š. p. „v likvidácii“, bývalý likvidátor Domáce potreby Bratislava, 
štátny podnik v likvidácii a likvidátor Západoslovenské tehelne, š. p. v likvidácii tým, že oznámenie funkcií, zamestnaní, činností a majetkových pomerov za kalendárny rok 2023 nepodal do 30. apríla 2024, opäť porušil čl. 7 ods. 1 ústavného zákona 
č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov;





B.  v y s l o v u j e   s t r a t u   v e r e j n e j   f u n k c i e

verejnému funkcionárovi Jozefovi Sarvašovi, bývalému likvidátorovi ZDROJ
Potraviny – Tabak Bratislava, š. p. „v likvidácii“, bývalému likvidátorovi Domáce potreby Bratislava, štátny podnik v likvidácii a likvidátorovi Západoslovenské tehelne, š. p. v likvidácii podľa čl. 9 ods. 8 písm. a) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov, keďže sa v predchádzajúcom konaní č. VP/188/22/K proti verejnému funkcionárovi počas jedného funkčného obdobia právoplatne rozhodlo, že porušil povinnosť ustanovenú ústavným zákonom  č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov;

C.  p o v e r u j e 

predsedníčku výboru 

1. vyhotovením písomného rozhodnutia podľa časti A a B tohto uznesenia v súlade 
s čl. 9 ods. 6 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v neskorších predpisov,
2. v súlade s čl. 10 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov predložením písomného rozhodnutia na schválenie Národnej rade Slovenskej republiky na najbližšiu schôdzu Národnej rady Slovenskej republiky;

D.  o z n a m u j e,  ž e 

dotknutý verejný funkcionár môže podať podľa čl. 10 ods. 2 ústavného zákona 
č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov návrh na preskúmanie rozhodnutia Výboru Národnej rady Slovenskej republiky pre nezlučiteľnosť funkcií, ktorým bola vyslovená strata verejnej funkcie na Ústavný súd Slovenskej republiky v lehote 30 dní odo dňa doručenia rozhodnutia 
podľa čl. 10 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov. 



                                                 
                                                                                                        
Veronika  R e m i š o v á, v. r.  
                  predsedníčka výboru 

